พิกัดภูมิศาสตร์: 49°32′50″N 119°35′44″W﻿ / ﻿49.54722°N 119.59556°W﻿ / 49.54722; -119.59556

**โอโกโปโก** หรือ **ไนทากะ** (อังกฤษ: Ogopogo; Naitaka) เป็นชื่อเรียกของสัตว์ประหลาดในทะเลสาบ ซึ่งได้รับรายงานว่าอาศัยอยู่ในทะเลสาบโอคานากัน ในเมืองเคโลว์นา รัฐบริติชโคลัมเบีย ประเทศแคนาดา

ลักษณะและการพบเห็น
------------------

โอโกโปโกได้รับการอ้างถึงว่ามีการพบโดยชาวกลุ่มปฐมชาติตั้งแต่ศตวรรษที่ 19 รูปพรรณสัญฐานที่กล่าวถึงบ่อยที่สุดในลักษณะของงูทะเลยักษ์ที่มีความยาว 40–50 ฟุต หรือ 60 ฟุต (12–15 เมตร) โดยกล่าวว่ามีรูปร่างยาวเหมือนงู มีครีบเล็ก ๆ 4 ข้าง คล้ายใบพายทำให้ว่ายน้ำได้เร็ว หางเรียวเล็ก ส่วนหัวไม่มีคำบรรยายที่แน่ชัด โดยผู้ที่พบโอโกโปโกล้วนแต่เป็นการพบเห็นบนผิวน้ำ โดยในยุคปัจจุบัน สถานที่ ๆ มีรายงานว่าพบเห็นโอโกโปโกมากที่สุด คือ รอบ ๆ เกาะงูหางกระดิ่ง ซึ่งเป็นเกาะเพียงแห่งเดียวในทะเลสาบแห่งนี้ ซึ่งข้างใต้เกาะมีสภาพเป็นถ้ำมากมาย อาจเป็นที่อาศัยของโอโกโปโกหรือสิ่งมีชีวิตขนาดใหญ่ได้ แต่การสำรวจใต้น้ำทำได้ยากเนื่องจากสภาพน้ำที่นี่ขุ่นมาก

นักวิจัยสัตว์ลึกลับชาวอังกฤษ คาร์ล ชูเกอร์ ได้จัดให้โอโกโปโกอยู่ในหมวดหมู่สัตว์ประหลาดหลายหนอกของกลุ่มบรรดาสัตว์ประหลาดในทะเลสาบทั้งหลาย เช่นเดียวกับ เนสซี ในทะเลสาบล็อกเนสส์ของสก็อตแลนด์ และชี้ให้เห็นว่าอาจเป็นชนิดหนึ่งของสัตว์เลื้อยคลานดึกดำบรรพ์ ดังเช่น โมซาซอรัส หรือพวกไพลโอซอร์ อย่างไรก็ตาม เนื่องด้วยหลักฐานทางกายภาพของสัตว์ชนิดนี้มักถูกจำกัดและไม่ชัดเจนทั้งทางภาพถ่ายและในฟิล์ม ซึ่งมักได้รับการอธิบายว่าเป็นปรากฏการณ์ของการพบสัตว์ที่มีอยู่โดยทั่วไป อย่างเช่น ตัวนาก หรือวัตถุที่ไม่มีชีวิต อย่างเช่น ท่อนไม้ลอยน้ำ ผู้เชี่ยวชาญเรื่องสัตว์น้ำสันนิษฐานว่าโอโกโปโกอาจจะเป็นปลาสเตอร์เจียน ซึ่งเป็นปลารูปร่างประหลาดเหมือนสัตว์ยุคก่อนประวัติศาสตร์ขนาดใหญ่ แต่ทว่าก็ยังไม่ปรากฏผู้ใดที่จับปลาสเตอร์เจียนในทะเลสาบโอคานากันได้ หรืออาจะเป็นปรากฏการณ์ที่ก๊าซในน้ำดันตัวพุ่งขึ้นมาสู่เหนือน้ำ ก็อาจทำให้เห็นเป็นมีอะไรบางอย่างโผล่ผุดขึ้นมาจากน้ำได้เช่นกัน

ผู้ที่อาศัยอยู่รอบ ๆ ทะเลสาบโอคานากันต่างเชื่อว่าโอโกโปโกมีอยู่จริง หลายคนเคยพบเห็น โดยเฉลี่ยมีผู้เห็นปีนึงประมาณ 6 คน ในเมืองเคโลว์นา มีรูปปั้นโอโกโปโกปรากฏอยู่หลายแห่ง รวมถึงมีการผลิตเสื้อยืดสกรีนรูปโอโกโปโกทั้งเด็กและผู้ใหญ่จำหน่ายเป็นที่ระลึกอีกด้วย

ชื่อ
----

แผ่นเสียงโอโกโปโก

"The Ogo-Pogo: The Funny Fox-Trot"

"The Ogo-Pogo: The Funny Fox-Trot"

---

*หากมีปัญหาในการเล่นไฟล์นี้ ดูที่ วิธีใช้สื่อ*

ชื่อของ "โอโกโปโก" มาจากเพลงมิวสิคฮอลล์ ค.ศ. 1924 ที่มีชื่อว่า "The Ogo-Pogo: The Funny Fox-Trot" โดย คัมเบอร์แลนด์ คลาร์ก และ มาร์ค สตรอง

ดูเพิ่ม
-------

* เนสซี
* เชสซี
* แคดโบโรซอรัส

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **โอโกโปโก**

เอกสารบันทึก

1. ↑  Ogopogo of Okanagan Lake
2. 1 2 3  ETVids101 (2016-02-19). "DESTINATION TRUTH - SPIRITS OF ANGKOR WAT AND CANADIAN LAKE - Discovery Paranormal Supernatural". *Destination Truth*. สืบค้นเมื่อ 2016-09-29.
3. ↑  Nickell, 2006

บรรณานุกรม
* Gaal, Arlene (2001) *In Search of Ogopogo*. Hancock House, Surrey, B.C.
* Gaal, Arlene (1986) *Ogopogo: The True Story of The Okanagan Lake Million Dollar Monster*. Hancock House, Surrey, BC.
* Moon, Mary (1977) *Ogoppogo*. Douglas Ltd. North Vancouver, Canada.
* Nickell, Joe (2006) "Ogopogo: The Lake Okangan Monster". *Skeptical Inquirer*, 30(1): 16–19.
* Radford, Benjamin (2006) "Ogopogo the Chameleon". *Skeptical Inquirer*, 30(1): 41–46.
* Salmonson, Jessica Amanda (1992) *The Mysterious Doom and Other Ghostly Tales of the Pacific Northwest*: 149. Sasquatch Books, Seattle, WA.

แหล่งข้อมูลอื่น
---------------


|  |  |  |
| --- | --- | --- |
| * British Columbia Skeptics
* OgogoMonster.com
* "Ogopogo the Chameleon" เก็บถาวร 2006-12-07 ที่ เวย์แบ็กแมชชีน article about Ogopogo in the *Skeptical Inquirer*
* Ogopogo – The Canadian Lake Monster เก็บถาวร 2011-02-06 ที่ เวย์แบ็กแมชชีน
 | รูปภาพ* Lake Monster เก็บถาวร 2014-05-08 ที่ เวย์แบ็กแมชชีน
* Art Folden footage เก็บถาวร 2011-12-11 ที่ เวย์แบ็กแมชชีน
* Thal footage เก็บถาวร 2012-03-22 ที่ เวย์แบ็กแมชชีน
 | * Ken Chaplin footage เก็บถาวร 2012-03-22 ที่ เวย์แบ็กแมชชีน
* Videos เก็บถาวร 2012-03-22 ที่ เวย์แบ็กแมชชีน

  |